text: Flygtninge-håndværkere søger job
  03 april 2016 kl. 13.24
  24 flygtninge - alle mænd - med håndværker-erfaringer fra hjemlandet er i denne tid på i kursus  på AMU Vest i Esbjerg  for at lære dansk og danske fagudtryk.
  Hvad hedder den her, spørger Zakrya Chamma, der er tømrer fra Syrien.
  - Det hedder en vinkel, svarer faglæreren Harald Christensen.
  Der er et hav af fagudtryk, de skal lære. Men det er nemmere, når de har værktøjet i hånden og skal bruge det.
  De 24 flygtninge er fra Syrien, Eritrea og Iran.
  - De er ved at bygge fire projekthuse og er så ivrige, at de til tider overhører det, når vi råber spisepause. Og det er ikke fordi de ikke forstår ordet, griner ddannelseskonsulent Sonja Jensen.
  De 24 flygtninge har baggrund som svejsere, tømrere, VVS'ere og elektrikere. De nyder åbenlyst at arbejde med deres fag igen. Ders håb er at få en praktikplads i en måneds tid og derefter at få arbejde. Rigtigt arbejde.  Og måske bliver de eftertragtede for også i bygge- og anlægsbranchen er der mangel op dansk arbejdskraft.
  Om formiddagen er de på skolebænken for at lære dansk, men om eftermiddagen tager de hjelmen på og knokler løs.
  På fredag er der rejsegilde på de fire projekthuse. Her kan intereserede arbejdsgivere selv vurdere deres arbejde.
  